title: Covid και τουρισμός. Στρατηγικές δράσεις για τον τουρισμό εξαγόμενες ερευνητικά από τους επαγγελματίες υγείας στην Ελλάδα
title: Covid and tourism. Strategic actions for tourism researched by health professionals in Greece
titleType: AlternativeTitle
Creators: name: Νικολάου, Φωτεινή
Publisher: name: Πανεπιστήμιο Δυτικής Αττικής
Year: 2021
Subjects: Τουρισμός
SARS-Cov-2
Πολιτικές και στρατηγικές διαχείρισης
Πάροχοι υγειονομικής περίθαλψης

description: Εισαγωγή: Οι επιπτώσεις της πανδημίας που προήλθε από τον COVID-19 δεν περιορίζονται στη δημόσια υγεία. Οι περιορισμοί κινητικότητας και ο περιορισμός της οικονομίας έχουν προκαλέσει οικονομικές κρίσεις σε κάθε έθνος παγκοσμίως. Αν και έχουν διεξαχθεί πλείστες μελέτες παγκοσμίως, η ανάγκη διερεύνησης των στάσεων των επαγγελματιών υγείας σχετικά με τις στρατηγικές δράσεις και μέτρα για τον τουρισμό εξαιτίας του SARS-Cov-2 στην Ελλάδα είναι ακόμα φανερές. Οι γνώσεις και απόψεις των επαγγελματιών υγείας μπορούν να διαμορφώσουν πολιτικές και να επηρεάσουν ως ένα βαθμό τον τομέα του τουρισμού, δυνάμει της δυναμικής τους ως πάροχοι υγείας και ασφάλειας σε μία πανδημική κρίση. Σκοπός της μελέτης: Έγκειται στη διερεύνηση των στρατηγικών δράσεων για τον τουρισμό που επλήγη από τον SARS-Cov-2. Πρόσθετα επιχειρείται η εκτίμηση των στάσεων των επαγγελματιών υγείας σε ότι αφορά τις στρατηγικές δράσεις και μέτρα της κυβέρνησης απέναντι στον τουριστικό τομέα στην Ελλάδα. Μεθοδολογία: Το ερευνητικό μέρος της μελέτης πραγματοποιήθηκε με βάση τη ποσοτική μέθοδο και το εργαλείο που χρησιμοποιήθηκε για την συλλογή των δεδομένων ήταν το ερωτηματολόγιο με κλειστές ερωτήσεις και ανοικτές ερωτήσεις προκειμένου να εξετασθεί η γνώση και στάση των επαγγελματιών υγείας σχετικά με τις στρατηγικές δράσεις στον τουριστικό τομέα. Η έρευνα διενεργήθηκε σε 116 άτομα, που εντάχθηκαν στη διαδικασία του ερωτηματολογίου, μέσω προσωπικής επαφής στο χώρο εργασίας τους. Το ερωτηματολόγιο δημιουργήθηκε εξ αρχής για τις ανάγκες της συγκεκριμένης έρευνας. Η διαδικασία διαμοίρασης και συλλογής των ερωτηματολογίων διεξήχθη από τον Νοέμβριο 2020 έως Απρίλιο 2021, τηρουμένων όλων των ηθικών προεκτάσεων περί ανωνυμίας και δεοντολογίας της έρευνας. Οι ερωτήσεις είχαν εύρος αξιοπιστίας από 0,797 έως 0,824. Αποτελέσματα: Στην έρευνα συμμετείχαν 116 συμμετέχοντες και η ποσοστιαία καταγραφή να παρουσιάζεται υπέρ των γυναικών επαγγελματιών υγείας έναντι των αντρών με 58,6% και 41,4% αντίστοιχα για τα δύο φύλα. Οι κύριες ηλικιακές ομάδες που συμπλήρωσαν το ερωτηματολόγιο ήταν οι ομάδες &lt;35 ετών, 36-45 ετών, 46-55 ετών, και &gt;56 ετών με ποσοστά 20,7%, 32,8%, 27,6%, και 19,0% αντίστοιχα. Σε ότι ~ 11 ~ αφορά το μορφωτικό επίπεδο των ερωτώμενων η πλειοψηφία ήταν ανώτατης εκπαίδευσης, απόφοιτοι ΑΕΙ-ΤΕΙ με ποσοστό 58,6% με την επιλογή της δευτεροβάθμιας και μεταλυκειακής εκπαίδευσης να ακολουθεί με ποσοστό 27,6%. Η πλειοψηφία των ερωτώμενων ήταν νοσηλευτές/τριες με ποσοστό 35,3%. Το ιατρικό επάγγελμα συγκέντρωσε ποσοστό 25,0%, το διοικητικό προσωπικό υπηρεσιών υγείας συγκέντρωσε ποσοστό 22,4% και το φαρμακευτικό επάγγελμα ποσοστό 8,6%. Από τα αποτελέσματα του τεστ Mann-Whitney, εντοπίστηκε στατιστική σημαντική διαφορά μεταξύ του φύλου και της ενημέρωσης και γνώσης επαγγελματιών υγείας σχετικά με τον Covid-19 (p&lt;0,01). Πιο συγκεκριμένα, οι άνδρες φαίνονται να είναι πιο ενημερωμένοι και γνώστες για τον Covid-19 έναντι των γυναικών με μέσους όρους 4,39 και 4,15 αντίστοιχα. Στο Kruskal Wallis εντοπίστηκε στατιστική σημαντική διαφορά μεταξύ της ηλικίας και των διαστάσεων «Απόψεις επαγγελματιών υγείας σχετικά με την διαχείριση κρίσεων και την εκπαίδευση υπαλλήλων στην τουριστική βιομηχανία» (p&lt;0,05), «Ενημέρωση και γνώση επαγγελματιών υγείας σχετικά με τον Covid-19» (p&lt;0,05), και «Πολιτικές πρόληψης Covid-19 (γενικά)» (p&lt;0,01). Πιο αναλυτικά, και στις τρεις διαστάσεις οι ερωτώμενοι ηλικίας &gt;56 εμφανίζουν μεγαλύτερο μέσο όρο (4,28, 4,44, και 4,68 αντίστοιχα) σε σύγκριση με τις υπόλοιπες ηλικιακές ομάδες. Αυτό δηλώνει πως τα άτομα ηλικίας &gt;56 συμφωνούν περισσότερο στις τρεις αυτές διαστάσεις έναντι των υπολοίπων ηλικιακών ομάδων. Συμπεράσματα: Η αντίληψη θετικών έναντι αρνητικών κοινωνικών ερεθισμάτων είναι σημαντική για την κοινωνική συμπεριφορά, ιδιαίτερα τα σήματα που σχετίζονται με τα χαρακτηριστικά έκφρασης των συναισθημάτων του προσώπου. Με την πρόβλεψη προσωπικών συμπεριφορικών προθέσεων μέσω πεποιθήσεων για την υγεία, μπορούμε να αναλύσουμε τον βαθμό των προσωπικών πεποιθήσεων σχετικά με τον έλεγχο των ασθενειών και τη διατήρηση της υγείας όταν ταξιδεύουμε στο εξωτερικό, κάτι που μπορεί να βοηθήσει στην εξερεύνηση του βαθμού των ταξιδιωτικών προθέσεων. Βέβαια η σημαντικότερη παράμετρος μπορεί να θεωρηθεί η δράση των εκάστοτε φορέων στρατηγικής και δη των υγειονομικών φορέων σε μία κατάσταση πανδημίας όπως φαίνεται και από τις απαντήσεις του δείγματος της παρούσας έρευνας.